पर राजे ने उसगी कोल सध्दियै पुच्छी लैता जे तेरा नां के ऐ? उसने दस्सेआ जे मेरा नां शयारू ऐ। राजे ने ए नां चेतै रक्खेआ ते दुयै दिन जिस बेल्लै दरबार लग्गा तां राजा अपने बजीरें गी आक्खन लगा जे इस्सै नग्गरै च इक शयारू नां दा आदमी ऐ उसगी मेरे कोल लेई आओ। बजीर उसगी तुप्पी लेयाआ। शयारू बड़ा डरेआ ते बोलेआ राजा होरें मेरे कन्ने खबरै के कम्म बनी गेआ। अच्छा चलो होई औनें आं। बजीर शयारू गी दरबारै च लेई गेआ ते राजे दै सांमनै पेश करी दित्ता ।